D3100 on Nikoni kõige soodsam digipeegel ning järeltulija senisele mudelile D3000. Kere koostekvaliteet on sama (hea) nagu D3000 aparaadil, katiku-peegli käik tundub veidi agressiivsem. Eriti just juhtnuppude poolest on D3100 aga oma eelkäijast peajagu üle - lisandunud on aeg- ja sarivõtete valikute hoob programmiratta alla ning teine - D7000 pealt tuttav hoob LCD otsevaate aktiveerimiseks koos video salvestamise nupuga hoova peal. Seesmiste võlude nimistust tasuvad siin ära märkimist H.264 koodeki poolt teostatav Full HD videorežiim ja 14,2 MP CMOS sensor, millel tundlikkus kuni 12800ni välja: